
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 20192 65/1960/0022 (1) 

Τροποποίηση της αριθ. πρ. 2038429/6109/0022/4 Ιουν. 
96 Κοινής Απόφασης Υπουργών Εθνικής Άμυνας και 
Οικονομικών «Προσαύξηση κατά ποσοστό πενήντα επί 
τοις εκατό (50%) της προβλεπάμενης αποζημίωσης 
εξωτερικού των Στρατιωτικών των Ενόπλων Δυνάμεων, 
που έχουν διατεθεί για υπηρεσία στα πλαίσια της ειρη¬ 
νευτικής επιχείρησης στην πρώην Γιουγκοσλαβία» 
(ΦΕΚ Β' 467). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόιμη: 

α. Την παρ. 5 του άρθρου 10 του Ν. 2346/95 «Δαπάνες 
κίνησης των μετακινουμένων προσώπων με εντολή του 
Δημοσίου εντός και εκτός της Επικράτειας για εκτέλεση 
υπηρεσίας και άλλες διατάξεις» {ΦΕΚ Α' 220). 

β. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ Α' 137) που προστέθηκε με το 
άρθρο 27 του Ν. 2081/92, όπως αντί καταστάθηκε με το 
άρθρο 1 παρ. 2 του Ν. 2469/97. 

γ. Τηνυπ' αριθμ. 29261/7.10.96 Κοινή Απόφαση Πρω¬ 
θυπουργού και Υπουργού Εθνικής Άμυνας «Ανάθεση αρ¬ 
μοδιοτήτων Υπουργού Εθνικής Άμυνας στον Υφυπουργό 
Εθνικής Άμυνας» (ΦΕΚ Β' 933). 

δ. Την υπ' αριθμ. πρωτ. 1107147/1239/0006Α7 
4.10.96/Κοινή Απόφαση Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών» (ΦΕΚ Β' 922). 

ε. Το γεγονός ότι από τις διατάξεις της παρούσης δεν 
προκαλείται πρόσθετη ετήσια οικονομική επιβάρυνση 
στον προϋπολογισμό του ΥΠΕΘΑ. 

στ. Τις ειδικές και εξαιρετικά δυσμενείς συνθήκες υπό 
τις οποίες διαβιούν οι στρατιωτικοί των Ενόπλων Δυνά¬ 
μεων που έχουν διατεθεί για υπηρεσία στα πλαίσια της ει¬ 
ρηνευτικής επιχείρησης στην Βοσνία - Ερζεγοβίνη, απο¬ 
φασίζουμε: 

1. Τροποποιούμε την παράγραφο 1 της αριθ. πρ. 
2038429/6109/0022/4 Ιουν. 96/Κοινής Απόφασης 
Υπουργών Εθνικής Άμυνας και Οικονομικών (ΦΕΚ Β' 
467), αφ' ης ίσχυσε, ως εξής: 

Προσαυξάνουμε κατά πενήντα επί τοις εκατό (50%) την 
προβλεπόμενη αποζημίωση εξωτερικού των Στρατιωτικών 
των Ενόπλων Δυνάμεων που έχουν διατεθεί για υπηρεσία 
στα πλαίσια της ειρηνευτικής επιχείρησης στην Βοσνία - 
Ερζεγοβίνη και διαμένουν σε στρατόπεδα, στους οποίους 
δεν καταβάλλονται έξοδα διανυκτέρευσης. 

2. Κατά τα λοιπά ισχύει η αριθ. πρ. 2038429/6109/ 
0022/4 Ιουν. 96/Κοινή Απόφαση (ΦΕΚ Β' 467). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 1998 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

Δ. ΑΠΟΣΤΟΛΑΚΗΣ ΝΙΚ. ΧΡΙΣΤΟΔΟΥΛΑΚΗΣ 

- 4 - 

Αριθ. 2025265/3418 (2) 

Μεταβίβασή στην Εταιρεία ΔΕΚΑ Α.Ε. μετοχών της Εθνι¬ 
κής Τράπεζας της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παρ. 4 και 5 του άρθρου 2 του Ν. 
2526/97 (ΦΕΚ 205). 

2. Την αριθμ. 1107147/1239/0006Α/4.10.96 (Β' 922/ 
96) κοινή απόφαση του Πρωθυπουργού και του Υπουργού 
Οικονομικών «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών, αποφασί¬ 
ζουμε: 

1. Μεταβιβάζουμε χωρίς αντάλλαγμα στη Δημόσια Επι¬ 
χείρηση Κινητών Αξιών Α.Ε. (ΔΕΚΑ Α.Ε.) εκατόν ενενήντα 
έξι χιλιάδες επτακόσιες εξήντα τρεις (196.763) μετοχές 
της Εθνικής Τράπεζας της Ελλάδος, κυριότητας του Ελ¬ 
ληνικού Δημοσίου. 

2. Από την απόφαση αυτή δεν προκαλ.είται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1998 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-+- 

Αριθ. 2024710/602/0026 (3) 

Αύξηση των χρηματικών ποσών του άρθρου 83 παρ. 1 του 

Ν. 2362/95. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 83 του Ν. 2362/95 «περί 
Δημοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/Α/95). 

2) Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ 137/Α/85). 

3) Την απόφαση του Πρωθυπουργού και του Υπουργού 
Οικονομικών με αρ. 1107147/1 239/0006 Α/ΦΕΚ 922/Β/ 
96), με την οποία αναθέτονται αρμοδιότητες του Υπουρ¬ 
γού Οικονομικών στους Υφυπουργούς Οικονομικών. 

4) Την ανάγκη αυξήσεως των χρηματικών ποσών που 
αναφέρονται στην παρ. 1 του άρθρου 83 του ως άνω Νό¬ 


μου Δημ. Λογιστικού για τη σύναψη δημοσίων συμβάσεων 
παροχής υπηρεσιών, εκτέλεσης έργων που δεν ρυθμίζο¬ 
νται με ειδικές διατάξεις ή προμήθειας προϊόντων που 
εξαιρούνται από το ενιαίο πρόγραμμα. 

5) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Αναπροσαρμόζουμε τα ποσά για τη σύναψη συμβά¬ 
σεων ετήσιας δαπάνης που αφορούν προμήθεια προϊό¬ 
ντων, παροχή υπηρεσιών και εκτέλεση έργων, ως ακολού¬ 
θως: 

α) Με απ' ευθείας ανάθεση μέχρι του ποσού 4.000.000 
δραχμών. 

β) Με συνοπτική διαδικασία (πρόχειρο διαγωνισμό) από 
του ποσού της προηγούμενης περίπτωσης μέχρι του πο¬ 
σού 8.000.000 δραχμών. 

γ) Με διενέργεια τακτικού διαγωνισμού άνω του ποσού 
των 8.000.000 δραχμών. 

2. Οι περιορισμοί των ως άνω ποσών αναφέρονται σε 
σχέση με το ύψος της εγγεγραμμένης ετήσιας πίστωσης 
κατά Ειδικό Φορέα και Κ.Α.Ε. στον προϋπολογισμό κάθε 
φορέα και στα ποσά αυτά συμπεριλαμβάνεται ο Φ.Π.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1998 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
- ¥ - 

Αριθ. 2024709/601/0026 (4) 

Καθορισμός των δικαιολογητικών των δαπανών του Δημο¬ 
σίου για προμήθειες και εργασίες. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ 1 του άρθρου 26 και των άρ¬ 
θρων 79-83 του Ν. 2362/27.11.1995 (ΦΕΚ 247/Α795) 
«περί Δημοσίου Λογιστικού, ελέγχου των δαπανών του 
Κράτους και άλλες διατάξεις». 

2. Τις διατάξεις του Ν. 2286/95 (ΦΕΚ 19/Α/95) «Προ¬ 
μήθειες του δημόσιου τομέα και ρυθμίσεις συναφών θε¬ 
μάτων. 

3. Τις διατάξεις του Π.Δ. 394/96 (ΦΕΚ 266/03/96) 
«Κανονισμός Προμηθειών Δημοσίου (Κ.Π.Δ.). 

4. Την απόφαση του Πρωθυπουργού και του Υπουργού 
Οικονομικών με αρ. 1107147/1239/0006Α/4.10.96 
(ΦΕΚ 922/Β/96), για την ανάθεση αρμοδιοτήτων στους 
Υφυπουργούς Οικονομικών. 

5. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε τα απαιτούμενα δικαιολογητικά για την 
πληρωμή δαπανών του Δημοσίου για προμήθειες, παροχή 
υπηρεσιών ή εκτέλεση εργασιών κατά κατηγορία, ανά¬ 
λογα με το ύψος των δαπανών αυτών και την τηρούμενη 
διαδικασία ως ακολούθως: 

I. Χωρίς διαγωγνισμό μέχρι το οριζόμενο από τις ισχύου- 
σες κατά περίπτωση διατάξεις ποσό. 

1. Απόφαση του αρμοδίου οργάνου για τη ν ανάληψη της 
σχετικής υποχρέωσης. 

2. Απόφαση του αρμοδίου οργάνου για την έγκριση της 
συγκεκριμένης δαπάνης. 

3. Κατάσταση πληρωμής σε δύο αντίτυπα, θεωρημένη 
από τον Προϊστάμενο της Υπηρεσίας, στην οποία θα ανα¬ 
γράφονται: το ονοματεπώνυμο και η διεύθυνση του δι¬ 
καιούχου, η αρμόδια Δ.Ο.Υ., το συνολικό ποσό της δαπά¬ 
νης, καθώς και το καθαρό πληρωτέο ποσό στο δικαιούχο, 
με ανάλυση των σχετικών κρατήσεων. 

4. Σύμβαση χαρτοσημασμένη με το τέλος που προβλέ- 
πεται από τη διάταξη του άρθρου 15δ παρ. 3 του Κ.Τ.Χ. 
στις περιπτώσεις που έκτου νόμου λόγω ποσού απαιτείται 
με την επιφύλαξη των οριζόμενων στο άρθρο 80 του Ν. 
2362/95. 

5. Επικυρωμένο αντίγραφο της απόφασης του αρμο¬ 
δίου οργάνου για τη σύσταση της Επιτροπής παραλα¬ 
βής. 

6. Πρωτότυπο τιμολόγιο προμηθευτή. Σε περίπτωση έκ¬ 
δοσης τιμολογίου παροχής υπηρεσιών πρέπει να είναι θε¬ 
ωρημένο από την οικεία Δ.Ο.Υ. 

7. Δελτίο αποστολής θεωρημένο από την οικεία Δ.Ο.Υ. 

8. Πρωτόκολλο οριστικής ποσοτικής και ποιοτικής πα¬ 
ραλαβής της οικείας επιτροπής. Για ποσά κάτω των 
400.000 δρχ. που δεν απαιτείται σύμβαση όπως προβλέ- 
πεται από τη διάταξη της παρ. 1 του άρθρου 80 του Ν. 
2362/95 δύναται να προσκομίζεται βεβαίωσης παραλα¬ 
βής του προϊσταμένου της Υπηρεσίας. 

9. Δελτίο εισαγωγής του υλικού στην αποθήκη του Φο¬ 
ρέα υπογεγραμμένο και από τοναρμόδιο Προϊστάμενο της 
Υπηρεσίας ή βεβαίωση καταχώρησης στο βιβλίο υλικών. 

II. Με πρόχειρο Διαγωνισμό 

Όλα τα προαναφερόμενα δικαιολογητικά και τα ακό¬ 
λουθα: 

1. Επικυρωμένο αντίγραφο της απόφασης για τη σύ¬ 
σταση Επιτροπής διενέργειας του διαγωνισμού. 

2. Πρωτότυπες προσφορές. 

3. Πρακτικό αξιολόγησης των προσφορών. 

4. Απόφαση του αρμοδίου οργάνου περί εγκρίσεως του 
πρακτικού αξιολόγησης των προσφορών και ανακήρυξης 
του μειοδότη. 

5. Επικυρωμένο αντίγραφο της ανακοίνωσης στο μειο¬ 
δότη για την κατακϋρωση ή ανάθεση του διαγωνισμού (άρ¬ 
θρο 23 του Κ.Π.Δ.). 

III. Μετακτικό Διαγωνισμό 

Α. Ανοικτός 

Όλα τα αναφερόμενα στις δύο ανωτέρω κατηγορίες και 
τα ακόλουθα: 

1. Διακήρυξη του διαγωνισμού. 

2. Εντολή Δημοσίευσης. 

3. Τα φύλλα των Εφημερίδων που δημοσιεύθηκε η δια¬ 
κήρυξη. 

4. Επικυρωμένο αντίγραφο του εγγράφου αποστολής 
της περίληψης στην Υπηρεσία Επισήμων Εκδόσεων των 
Ε.Κ. όταν απαιτείται. 

5. Αποφάσεις των αρμοδίων οργάνων, επαρκώς αιτιο¬ 
λογημένες, με τις οποίες εγκρίθηκαν τυχόν παρεκκλίσεις, 
συντμήσεις, ή παρατάσεις προθεσμιών για την πραγματο¬ 
ποίηση της προμήθειας ή την εκτέλεση εργασιών. 

6. Ενστάσεις που τυχόν ασκήθηκαν μαζί με την από¬ 
φαση του αρμοδίου οργάνου που έκρινε την αποδοχή ή 
απόρριψή τους. 

7. Επικυρωμένα αντίγραφα των εγγυήσεων, συμμετο¬ 
χής, καλής εκτέλεσης της σύμβασης, προκαταβολής και 
εφόσον προβλέπεται από τη διακήρυξη καλής λειτουργίας 


γ διατήρησης. Στην εγγυητική επιστολή της προκαταβο¬ 
λής θα πρέπει επίσης να προβλέπεται ότι σε περίπτωση 
εκπρόθεσμης ή μη παράδοσης του υλικού η καταβολή τό¬ 
κων καλύπτεται από το ποσό της προκαταβολής, σύμ¬ 
φωνα με τα οριζόμενα στα άρθρα 32 και 34 του Κ.Π.Δ. 

8. Το πρωτόκολλο οριστικής ποσοτικής και ποιοτικής 
παραλαβής της περίπτ. 8 της Κατηγορίας I και σε περί¬ 
πτωση αυτοδίκαιης παραλαβής αποδεικτικό προσκόμισης 
του υλικού στην αποθήκη, σύμφωνα με το άρθρο 28 του 
Κ.Π.Δ. (Π.Δ. 394/96). 

9. Οι πρωτότυπες προσφορές της περ. 2 της κατηγο¬ 
ρίας II θα πρέπει να συνοδεύονται με τα οριζόμενα στο άρ¬ 
θρο 6 του Κ.Π.Δ. δικαιολογητικά καθώς και οποιοδήποτε 
άλλο δικαιολογητικά περιλαμβάνεται στη διακήρυξη. 

10. Το πρακτικά αξιολόγησης των προσφορών της περ. 
3 της κατηγορίας II να συνοδεύεται με τις τεχνικές και οι¬ 
κονομικές προσφορές καθώς και τους πίνακες καταχώρη- 
σής τους. 

11. Αντίγραφο απόφασης ένταξης της προμήθειας εί¬ 
δους ή εκτέλεσης των εργασιών στο ενιαίο πρόγραμμα 
κρατικών προμηθειών όταν απαιτείται από τις σχετικές 
διατάξεις. 

Β. Κλειστός. 

Όλα τα αναφερόμενα δικαιολογητικά που απαιτούνται 
για τον ανοικτό διαγωνισμό και τα ακόλουθα: 

1. Αιτήσεις συμμετοχής. 

2. Γνωμοδότηση του αρμοδίου συλλογικού οργάνου για 
την αξιολόγηση των αιτήσεων. 

3. Απόφαση του αρμοδίου οργάνου με την επιλογή των 
προμηθευτών που καλούνται να υποβάλλουν προσφορές 
και 

4. Προσκλήσεις για την υποβολή προσφορών. 

IV. Με διαπραγμάτευση (εξαιρετική ή απευθείας ανά¬ 
θεση, σύμφωνα με τα οριζόμενα στις διατάξεις των περι¬ 
πτώσεων Ι-νΐΙ της παρ. 13 του άρθρου 2 του Ν. 2286/95 
και των παρ. 2 και 3 του άρθρου 83 του Ν. 2362/95). 

Α. Μετά από διενέργεια άκαρπου διαγωνισμού. 

1. Όλα τα δικαιολογητικά του διαγωνισμού. 

2. Απόφαση κρίσεως των αποτελεσμάτων του διαγωνι¬ 
σμού. 

3. Εισήγηση της αρμόδιας Επιτροπής για την απ’ ευ¬ 
θείας ανάθεση. 

4. Προσφορά του προμηθευτή ή του αναδόχου και 

5. Απόφαση του αρμοδίου οργάνου της απ’ ευθείας 
ανάθεσης. 

Β. Χωρίς διαγωνισμό. 

1. Τα δικαιολογητικά της κατηγορίας I. 

2. Προσφορά του προμηθευτή ή του αναδόχου για τις 
περιπτώσεις παροχής υπηρεσιών και 

3. Απόφαση πλήρως αιτιολογημένη από το αρμόδιο όρ¬ 
γανο για την προσφυγή στη διαδικασία της απ’ ευθείας 
ανάθεσης της προμήθειας ή παροχής υπηρεσιών. 

V. Προμήθειες Εξωτερικού 

(α) Προσκομίζονται τα προαναφερόμενα γενικά δικαιο- 
λογητικά κατά περίπτωση διαδικασίας της σύναψης συμ- 
βάσεως καθώς και τα ειδικότερα οριζόμενα στην παρ. 5 
του άρθρου 35 του Κ.Π.Δ. ανάλογα με τον τρόπο παράδο¬ 
σης ήτοι: 

Α. Σε περίπτωση προμήθειας με παράδοση ΡΟΒ ή ΡΟΤ. 

1. Πλήρης σειρά φορτωτικών πραγματικής φόρτωσης 
στο όνομα του αρμοδίου φορέα ή σε διαταγή αυτού, που 



4604 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


να αναφέρουν ότι ο ναύλος πληρώνεται στον τόπο προορι¬ 
σμού. 

2. Πιστοποιητικό καταγωγής των υλικών εις τριπλούν. 

3. Τιμολόγιο του προμηθευτή εις εξαπλούν, που θα φέ¬ 
ρει την ένδειξη ότι έχει εξοφληθεί. 

4. Εξοφλητική απόδειξη του προμηθευτή, στην περί¬ 
πτωση που το τιμολόγιο δεν φέρει ένδειξη ότι εξοφλή¬ 
θηκε. 

5. Ζυγολόγιο, ή μετρολόγιο, εις εξαπλούν. 

6. Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

7. Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα και αποδεικτικό εισαγωγής του υλι¬ 
κού στην αποθήκη του φορέα, εφόσον από τη σύμβαση 
προβλέπεται η πληρωμή να γίνεται μετά την οριστική πο¬ 
σοτική και ποιοτική παραλαβή του υλικού στην Ελλάδα. 

8. Αντίγραφο τηλεγραφήματος ή τηλετυπήματος ή τη¬ 
λεομοιοτυπίας του προμηθευτή, με το οποίο να γνωρίζει 
στην Υπηρεσία τα στοιχεία της φόρτωσης. 

Β. Στην περίπτωση προμήθειας με τον όρο παράδοσης 
Ο+Ρ. 

Όλα τα δικαιολογητικά της περίπτωσης Α με τη δια¬ 
φορά ότι στη φορτωτική θα αναφέρεται ότι ο ναύλος έχει 
πληρωθεί. 

Γ. Στην περίπτωση προμήθειας με τον όρο ΟΙΡ. 

Όλα τα δικαολογητικά της περίπτωσης Β και 

1. Ασφαλιστήριο συμβόλαιο ή πιστοποιητικό ασφάλισης 
ασφαλιστικής Εταιρείας για την κάλυψη των κινδύνων που 
προβλέπονται στο άρθρο 29 του Κ.Π.Δ . 

2. Απόδειξη πληρωμής των ασφαλίστρων. 

Δ. Στην περίπτωση προμήθειας με τον όρο παράδοσης 
«Ελεύθερον». 

1. Πρωτόκολλο οριστικής ποσοστικής και ποιοτικής πα¬ 
ραλαβής στην Ελλάδα ή στην περίπτωση αυτοδίκαιης πα¬ 
ραλαβής, θεωρημένο αποδεικτικό προσκόμισης του υλι¬ 
κού στην αποθήκη, σύμφωνα με το άρθρο 28 του Κ.Π.Δ. 

2. Τιμολόγιο του προμηθευτή εις τριπλούν, που να φέ¬ 
ρει την ένδειξη «εξοφλήθηκε». 

3. Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη «εξοφλήθηκε». 

4. Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές γραφείο ελέγχου ή 
πρακτικό, εάν ανατεθεί ο έλενχος αυτός σε επιτροπή. 

IV. Εκτός των ανωτέρω βασικών δικαιολογητικών θα 
υποβάλλεται κατά περίπτωση και κάθε άλλο δικαιολογη- 
τικό που κρίνεται απαραίτητο από την εκκαθαρίζουσα 
Υπηρεσία για τη θεμελίωση της νόμιμης απαίτησης του δι¬ 
καιούχου από το Δημόσιο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1998 

Ο ΥΦΥΠΟΥΡΓΟΣ 

Ν. ΧΡΙ ΣΤΟΛΟ ΥΛΑΚΗΣ 


Αριθ. 58194 (5) 

Καθορισμός παραβολών για την έγκριση δραστικών ου¬ 
σιών, την χορήγηση έγκρισης κυκλοφορίας, και την 
τροποποίηση εγκρίσεων κυκλοφορίας, κλπ. Φυτοπρο- 
στατευτικών προϊόντων και άλλων σκευασμάτων αρμο¬ 
διότητας του Υπουργείου Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Την παρ 2 του άρθρου 27 του Ν. 721/1977 «Περί 
εγκρίσεως κυκλοφορίας και ελέγχου των γεωργικών φαρ¬ 
μάκων, ως και ρυθμίσεως συναφών θεμάτων» (Α' 298), 
όπως αντικαταστάθηκε με την παρ. 6 του άρθρου 1 του Ν. 
2538/1997 «Τροποποίηση της κείμενης νομοθεσίας για 
τα γεωργικά και κτηνιατρικά φάρμακα, ρύθμιση χρεών συ¬ 
νεταιριστικών οργανώσεων και άλλες διατάξεις» (Α 242). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154) και τροποποι¬ 
ήθηκε με το άρθρο 1, παρ. 2, περιπτ. α του Ν. 2469/1977 
«Περιορισμός και βελτίωση της αποτελεσματικότητας των 
κρατικών δαπανών και άλλες διατάξεις» (Α 38). 

2. Την 358731/14.10.1996) απόφαοη του Πρωθυ¬ 
πουργού και του Υπουργού Γεωργίας για «Ανάθεση αρμο¬ 
διοτήτων Υπουργού Γεωργίας στους Υφυπουργούς Γεο:ρ- 
γίας Δημήτριο Σωτηρλή και Βασίλειο Γερανίδη (Β 939). 

3. Το γεγονός άτι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Καθορίζουμε τα παράβολα που απαιτούνται για την 
έγκριση δραστικών ουσιών, τη χορήγηση εγκρίσεων κυ¬ 
κλοφορίας, τις τροποποιήσεις εγκρίσεων κυκλοφορίας, 
την άδεια εισαγωγής φυτοπροστατευτικών προϊόντων και 
άλλων σκευασμάτων αρμοδιότητας του Υπουργείου Γε¬ 
ωργίας, καθώς και άλλων αντικειμένων, ως ακολούθως: 

α) Για τον έλεγχο των στοιχείων των φακέλλων προκει- 
μένου μια δραστική ουσία να εγκριθεί ούμφωνα με την κεί¬ 
μενη νομοθεσία (Π.Δ. 115/97) που αφορά φυτοπροστα- 
τευτικά πρόιόνται: είκοσι πέντε εκατομμύρια 
(25.000.000) δραχμές. 

β) Για την χορήγηση έγκρισης κυκλοφορίας σκευασμά¬ 
των με δραστικές ουσίες που έχουν εγκριθεί σύμφωνα με 
την ισχύουσα νομοθεσία (Π.Δ. 115/97), η οποία αφορά τα 
φυτοπροστατ ευτικά προϊόντα: τρία εκατομμύρια 
(3.000.000) δραχμές. 

γ) Για την χορήγηση έγκρισης προσωρινής διάθεσης 
στην αγορά σκευασμάτων, τα οποία περιέχουν δραστική 
ουσία, η οποία δεν προβλέπεται από την κείμενη νομοθε¬ 
σία, η οποία αφορά τα φυτοπροστατευτικά προϊόντα (Π.Δ. 
115/97) ένα εκατομμύριο πεντακόσιες χιλιάδες 
(1,500.000) δραχμές. 

δ) Για την διάθεση στην αγορά φυτοπροστατευτικών 
προϊόντων για περιορισμένη και ελεγχόμενη χρήση σε ει¬ 
δικές περιπτώσεις, κατά παρέκλιση των διατάξεων της 
κείμενης νομοθεσίας, η οποία αφορά τα φυτοπροστατευ¬ 
τικά προϊόντα, (Π.Δ. 115/97) διακόσιες χιλιάδες 
(200.000) δραχμές. 

ε) Γία την χορήγηση έγκρισης κυκλοφορίας σκευασμά¬ 
των φυτοπροστατευτικών προϊόντων: 

αα) Με γνωστά για τη χώρα μας δραστικά συστατικά και 
σκευάσματα όμοια με κυκλοφορούντο στη χώρα μας ή 
συνδυασμό αυτών (συνοπτική διαδικασία): πεντακόσιες 
χιλιάδες (500.000) δραχμές. 

ββ) Με νέα για τη χώρα μας, αλλά κυκλοφορούντο σε 
κάποιο Κράτος - Μέλος της Ε:Ε δραστικά συστατικά μέχρι 
26.7.1993, συμπεριλαμβανομένων και των εργαστηρια¬ 
κών ελέγχων: ένα εκατομμύριο (1.000.000) δραχμές. 

γγ) Για την διεύρυνση έγκρισης κυκλοφορίας σκευα¬ 
σμάτων φυτοπροστατευτικών προϊόντων των υποπεριπτ. 
αα και ββ: πεντακόσιες χιλιάδες (500.000) δραχμές. 

δδ) Για την ανανέωση της έγκρισης κυκλοφορίας 
σκευασμάτων φυτοπροστατευτικών προϊόντων: διακόσιες 
χιλιάδες (200.000) δραχμές. 

στ) Για την χορήγηση έγκρισης κυκλοφορίας παρασιτο¬ 
κτόνων υγειονομικής σημασίας και τρωκτικοκτόνων: 

αα) Με γνωστές δραστικές ουσίες και σκευάσματα με 
όμοια κυκλοφορούντο στη χώρα μας (συνοπτική διαδικα¬ 
σία): τετρακόσιες χιλιάδες (400.000) δραχμές. 

ββ) Με γνωστές δραστικές ουσίες και σκευάσματα με 
μη όμοια κυκλοφορούντο στη χώρα μας: τετρακόσιες χι¬ 
λιάδες (400.000) δραχμές και επιπλέον βιοδοκιμή στο ερ¬ 
γαστήριο: διακόσιες χιλιάδες (200.000) δραχμές. 

γγ) Με νέα για τη χώρα μας δραστικά συστασικά: ένα 
εκατομμύριο (1.000.000) δραχμές και επιπλέον βιοδοκιμή 
στο εργαστήριο: διακόσιες χιλιάδες (200.000) δραχμές. 

δδ) Γ ια την ανανέωση παρασιτοκτόνων υγειονομικής 
σημασίας και τρωκτικοκτόνων: διακόσιες χιλιάδες 
(200.000) δραχμές. 

ζ) Για την χορήγηση έγκρισης κυκλοφορίας άλλων 
σκευασμάτων αρμοδιότητας του Υπουργείου Γεωργίας: 

αα) Με γνωστά για τη χώρα μας δραστικά συστατικά και 
σκευάσματα όμοια με κυκλοφορούντο στη χώρα μας ή 
συνδυασμό αυτών (συνοπτική διαδικασία): πεντακόσιες 
χιλιάδες (500.000) δραχμές. 

ββ) Με νέα για τη χώρα μας δραστικά συστατικά, συμπε¬ 
ριλαμβανομένων και των εργαστηριακών ελέγχων: ένα 
εκατομμύριο (1.000.000) δραχμές. 

γγ) Γ ία τη διεύρυνση έγκρισης κυκλοφορίας των σκευα¬ 
σμάτων αυτών: πεντακόσιες χιλιάδες (500.000) δραχ¬ 
μές. 

δδ) Για την ανανέωση της έγκρισης κυκλοφορίας των 
σκευασμάτων αυτών: διακόσιες χιλιάδες (200.000) δραχ¬ 
μές. 

η) Για την τροποποίηση των εγκρίσεων κυκλοφορίας 
σκευασμάτων φυτοπροστατευτικών προϊόντων και άλλων 
σκευασμάτων αρμοδιότητας του Υπουργείου Γεωργίας, 
ως προς: 

αα) Τον αντιπρόσωπο, 
ββ) Την επωνυμία του παρασκευαστή, 
γγ) Την επωνυμία παρασκευής, 
δδ) Το είδος ή το μέγεθος ή το υλικό συσκευασίας, (για 
κάθε αίτηση) 

εε) Τις βοηθητικές ουσίες και 
στστ) Το εμπορικό όνομα, 
πενήντα χιλιάδες (50.000) δραχμές, 
θ) Για την διενέργεια εργαστηριακών ελέγχων: 
αα) Βιολογικός: 

1) Βιοδοκιμή: εκατό χιλιάδες (100.000) δραχμές. 


2) Πείραμα στο εργαστήριο: διακόσιες χιλιάδες 
(200.000) δραχμές. 

3) Πείραμα στο θερμοκήπιο: τριακόσιες χιλιάδες 
(300.000) δραχμές. 

4) Πείραμα στο χωράφι: ένα εκατομμύριο (1.000.000) 
δραχμές. 

ββ) Χημικός: εκατό χιλιάδες (100.000) δραχμές 
γγ) Τοξικσλογικός: 

1) Οξεία τοξικότητα από στόματος: τριακόσιες χιλιάδες 
(300.000) δραχμές. 

2) Οξεία τοξικότητα από δέρματος: πεντακόσιες χιλιά¬ 
δες (500 000) δραχμές. 

3) Οξεία τοξικότητα από αναπνοής: ένα εκατομμύριο 
(1.000.000) δραχμές. 

δδ) Υπολειμμάτων (προσδιορισμός στο εργαστήριο): 
πενήντα χλιάδες (50.000) δραχμές (ανα δείγμα για όλα τα 
σκευάσματα που μπορεί να χρησιμοποιήθηκαν). 

ι) Για τον πειραματισμό με σκοπό την έρευνα και ανά¬ 
πτυξη φυτοπροστατευτικών προϊόντων: 

αα) Χορήγηση άδειας πειραματισμού για πείραμα αγρού 
σε διαπιστευμένη μονάδα 6ΓΡ ή ΟΕΡ: τριάντα χιλιάδες 
(30.000) δραχμές. 

ββ) Χορήγηση άδειας πειραματισμού αποτελεσματικό- 
τητας - φυτοτοξικότητας για κάθε πείραμα (καλλιέργεια - 
εχθρός, ή καλλιέργεια - ασθένεια, ή καλλιέργεια - ζιζάνια 
και συγκεκριμένη περιοχή): πενήντα χιλιάδες (50.000) 
δραχμές. 

γγ) Διαπίστευση πειραματικής μονάδας Ορθής Πειρα¬ 
ματικής Πρακτικής Αποτελεσματικότητας (Ο.Π.Π.Α.): πε¬ 
ντακόσιες χιλιάδες (500.000) δραχμές. 

δδ) Διαπίστευση πειραματικού σταθμού Ορθής Πειρα¬ 
ματικής Πρακτικής Αποτελεσματικότητας (Ο.Π.Π.Α.): πε¬ 
ντακόσιες χιλιάδες (500.000) δραχμές. 

εε) Ανανέωση διαπίστευσης πειραματικής μονάδος 
(Ο.Π.Π.Α.) και πειραματικού σταθμού (Ο.Π.Π.Α.).: τριακό¬ 
σιες χιλιάδες (300 000) δραχμές, 
ια) Για την χορήγηση άδειας εισαγωγής: 
αα) πρώτης ύλης και βοηθητικών ουσιών για Φυτοπρο- 
στατευτικά Προϊόντα ή άλλα σκευάσματα αρμοδιότητας 
του Υπουργείου Γεωργίας, από χώρες εκτός Ε.Ε.: πενή¬ 
ντα χιλιάδες (50.000) δραχμές. 

ββ) Ετοίμων σκευασμάτων Φυτοπροστατευτικών Προ¬ 
ϊόντων ή άλλων σκευασμάτων αρμοδιότητας του Υπουρ¬ 
γείου Γεωργίας, από χώρες εκτός Ε.Ε.: εκατό χιλιάδες 
(100.000) δραχμές. 

γγ) Χορήγηση άδειας εισαγωγής ενός δείγματος δρα¬ 
στικής ουσίας ή σκευάσματος: είκοσι χιλιάδες (20.000) 
δραχμές. 

ιβ) Για τον έλεγχο μιάς Βιομηχανίας ή Βιοτεχνίας με 
σκοπό: 

αα) Την εγγραφή στο Μητρώο αναγνωρισμένων Βιομη¬ 
χανιών και Βιοτεχνιών παρασκευής και συσκευασίας φυ¬ 
τοπροστατευτικών προϊόντων και άλλων σκευασμάτων 
αρμοδιότητας του Υπουργείου Γεωργίας: τριακόσιες χι¬ 
λιάδες (300.000) δραχμές. 

ββ) Γ ια την επέκταση των δραστηριοτήτων των ανωτέρω 
Βιομηχανιών και Βιοτεχνιών: διακόσιες χιλιάδες (200.000) 
δραχμές. 

γγ) Γ ια την ανανέωση της εγγραφής στο Μητρώο: εκα¬ 
τόν πενήντα χιλιάδες (150.000) δραχμές. 

ιγ) Για τον έλεγχο πειραματικής μονάδας ή πειραματι¬ 
κού σταθμού Ορθής Πειραματικής Πρακτικής Αποτελε¬ 
σματικότητας (Ο.Π.Π.Α.) με σκοπό: 

αα) Την διαπίστευση πειραματικής μονάδας Ορθής Πει¬ 
ραματικής Πρακτικής Αποτελεσματικότητας (Ο.Π.Π.Α.): 
πεντακόσιες χιλιάδες (500.000) δραχμές. 

33) Την διαπίστευση πειραματικού σταθμού Ορθής Πει¬ 
ραματικής Πρακτικής Αποτελεσματικότητας (Ο.Π.Π.Α.): 
πεντακόσιες χιλιάδες (500.000) δραχμές. 

γγ) Την ανανέωση διαπίστευσης πειραματικής μονάδας 
(Ο.Π.Π.Α..) ή πειραματικού σταθμού (Ο.Π.Π.Α.): τριακό¬ 
σιες χιλιάδες (300.000) δραχμές. 

ιδ) Για την διενέργεια της ζητούμενης από ιδιώτες επί¬ 
σημης ανάλυσης φυτοπροστατευτικών προϊόντων και άλ¬ 
λων σκευασμάτων αρμοδιότητας του Υπουργείου Γεωρ¬ 
γίας στα αρμόδια εργαστήρια: πενήντα χιλιάδες (50.000) 
δραχμές. 

ιε) Γ ια την διενέργεια της ζητουμένης από ιδιώτες επί¬ 
σημης ανάλυσης υπολειμμάτων Φυτοπροστατευτικών 
Προϊόντων σε γεωργικά προϊόντα στα αρμόδια εργαστή¬ 
ρια: πενήντα χιλιάδες (50.000) δραχμές. 

ιστ) Για την κατ’ ένσταση του ενδιαφερομένου διενέρ¬ 
γεια δεύτερης επίσημης ανάλυσης Φυτοπροστατευτικών 
Προϊόντων ή υπολειμμάτων: εκατό χιλιάδες (100.000) 
δραχμές. 

Στην περίπτωση αυτό το παράβολο επιστρέφεται, αν η 
δεύτερη ανάλυση αποδείξει βάσιμους τους αναφερόμε- 
νους στην ένσταση ισχυρισμούς. 

ιζ) Για τον έλεγχο υπολειμμάτων Φυτοπροστατευτικών 
Προϊόντων στα εισαγόμενα από τρίτες χώρες γεωργικά 
προϊόντα: πενήντα χιλιάδες (50.000) δραχμές. 

ιη) Γ ια την χορήγηση άδειας εμπορίας ή αποθήκευσης 
Φυτοπροστατευτικών Προϊόντων: 

αα) Γ ια την χορήγηση άδειας εμπορίας: διακόσιες χιλιά¬ 
δες (200.000) δραχμές. 

33) Γ ια την χορήγηση άδειας αποθήκευσης: εκατό χιλιά¬ 
δες (100.000) δραχμές. 

γγ) Γ ία την ανανέωση άδειας εμπορίας: εκατό χιλιάδες 
(100.000) δραχμές. 

δδ) Γ ια την ανανέωση άδειας αποθήκευσης: πενήντα χι¬ 
λιάδες (50.000) δραχμές. 

ιθ) Γ ια την χορήγηση άδειας καταπολέμησης εντόμων 
και τρωκτικών σε κατοικημένους χώρους: εκατό χιλιάδες 
(100.000) δραχμές. 

Γ ια την ανανέωση άδειας καταπολέμησης εντόμων και 
τρωκτικών σε κατοικημένους χώρους: πενήντα χιλιάδες 
(50.000) δραχμές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 1998 

Ο ΥΦΥΠΟΥΡΓΟΣ 

ΔΗ Μ. ΓΩΤΗΡΛΗΓ 

-♦—- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στη ΔΥ1α/23386/97/9.2.1998 απόφαση του Υπουρ¬ 
γού Υγείας και Πρόνοιας, που δημοσιεύθηκε στο Φ.Ε.Κ. 
135/18.2.1998/τ. β' και αφορά συγκρότηση Συμβουλίου 
Κρίσης και Επιλογής Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της Πε¬ 
ριφέρειας Κρήτης, γίνονται οι παρακάτω διορθώσεις. 

1. Διορθώνεται στην ειδικότητα της Αλλεργιολογίας: 


α. Το επίθετο του Μπούρου Δ., από το εσφαλμένα ανα¬ 
γραφόμενο «Μπούρα», στο ορθό «Μπούρο». 

β. Η φράση από την εσφαλμένα αναγραφόμενη «με ανα¬ 
πληρωτή της τον Μπαλομενάκη Ευάγγελο», στην ορθή 
«με αναπληρώτριά της την Μπαλωμενάκη Ευαγγελία». 

2. Διορθώνεται στην ειδικότητα της Γενικής Ιατρικής 
στην 3 παράγραφο, η φράση, από την εσφαλμένα αναγρα¬ 
φόμενη «για την κρίση Δ/ντών» στη ορθή «για την κρίση Δ/ 
ντών και Επιμελητών». 

(Από το Υπουργείο Υγείας και Πρόνοιας) 

-♦- 

(7) 

Στη ΔΥ1α/21818/27.11.1997 απόφαση του Υπουργού 
Υγείας και Πρόνοιας, που δημοσιεύθηκε στο Φ.Ε.Κ. 
1076/5.12.1997 τ.β' και αφορά συγκρότηση Συμβουλίου 
Κρίσης και Επιλογής Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων (Σ.Κ.Ε.Ι.Ο.Π Ν.Ι.) της Πε¬ 
ριφέρειας Κρήτης, γίνονται οι παρακάτω διορθώσεις. 

1. Διορθώνεται στην ειδικότητα της Αναισθησιολογίας 
το όνομα του Ψωμόπουλου Χάρη, από το εσφαλμένα ανα¬ 
γραφόμενο «Χαριδ.» στο ορθό «Χάρη». 

2. Διορθώνεται στην ειδικότητα της Ορθοπεδικής: 

α. Το επίθετο του Γκταουράκη Γεωργίου, από το εσφαλ¬ 
μένα αναγραφόμενο «Γκιαουρσκάκη», στο ορθό «Γκιαου- 
ράκη». 

β. Το επίθετο του Κουλουριδάκη Κων/νου από το 
εσφαλμένα αναγραφόμενο «Κουλουρίδη» στο ορθό «Κου¬ 
λού ριδάκη». 

(Από το Υπουργείο Υγείας και Πρόνοιας) 

- ♦- 


( 8 ) 

Στη ΔΥ1α/25342/3.12.1997 απόφαση του Υπουργού 
Υγείας και Πρόνοιας, που δημοσιεύθηκε στο Φ.Ε.Κ. 
1111/15.12.1997 τ.β', και αφορά συγκρότηση Συμβου¬ 
λίου Κρίσης και Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της 
Περιφέρειας Κρήτης, γίνονται οι παρακάτω διορθώσεις. 

1. Διορθώνεται στην ειδικότητα της Μαιευτικής - Γυναι- 
κολογίας το νοσοκομείο που υπηρετεί ο Κατασός Θεόδω¬ 
ρος, από το εσφαλμένα αναγραφόμενο «Ν.Γ.Ν. Ιεράπε- 
τρας» στο ορθό «Ν.Γ.Ν. Αγίου Νικολάου». 

2. Διορθώνεται στην ειδικότητα της Κυτταρολογίας το 
ονοματεπώνυμο της Φουντούλη Πόπης, από το εσφαλ¬ 
μένα αναγραφόμενο «Φουντουλάκη Καλλιόπη» στο ορθό 
«Φουντοϋλη Πόπη». 

3. Διορθώνεται στην ειδικότητα της Ιατρικής Βιοπαθο- 
λογίας (Μικροβιολογίας): 

1. Το επίθετο της Μουντράκη Μαρίας, από το εσφαλ¬ 
μένα αναγραφόμενο «Μαντράκη», στο ορθό «Μου¬ 
ντράκη». 

2. Το ονοματεπώνυμο της Φουντούλη Πόπης, από το 
εσφαλμένα αναγραφόμενο «Φουντουλάκη Καλλιόπη» στο 
ορθό «Φουντούλη Πόπη». 

4. Διορθώνεται στην ειδικότητα της Νεφρολογίας το 
επίθετο του Τζανάκη Ιωάννη από το εσφαλμένα αναγρα¬ 
φόμενο «Τζαμάκη» στο ορθό «Τζανάκη». 

5. Διορθώνεται στην ειδικότητα της Οφθαλμολογίας το 
επίθετο της Σουρέα Μαρίας από το εσφαλμένα αναγρα¬ 
φόμενο «Ζουρέα» στο ορθό «Σουρέα». 

6. Διορθώνεται στην ειδικότητα της Νευρολογϊας η 
φράση από τη εσφαλμένα αναγραφόμενη «με αναπληρώ- 
τριά του την Τζαγκουρνισάκη Αθηνά», στην ορθή «με ανα¬ 
πληρωτή του τον Τζαγκουρνισάκη Μηνά». 

7. Διορθώνεται στην ειδικότητα της Παιδιατρικής: 

α. Το νοσοκομείο που υπηρετεί η Βλαχάκη Γεωργία, 
από το εσφαλμένα αναγραφόμενο «Ν.Γ.Ν. Αγίου Νικο¬ 
λάου» στο ορθό «Π.Γ.Ν. Ηρακλείου «ΒΕΝΙΖΕΛΕΙΟ - ΠΑ- 
ΝΑΝΕΙΟ»». 

α. Το επίθετο του Βουτουφιανάκη Σπυρ., από το 
εσφαλμένα αναγραφόμενο «Βουτοφιανάκη», στο ορθό 
«Βουτουφιανάκη». 

8. Διορθώνεται στην ειδικότητα της Ψυχιατρικής το Νο¬ 
σοκομείο στο οποίο υπηρετούν οι Τζανακάκη Μαρία και 
Κοκκινάκος Γεώργιος, από το εσφαλμένα αναγραφόμενο 
«Ν.Γ.Ν. Χανιών «Ο ΑΓΙΟΣ ΓΕΩΡΠΟΣ»» στο ορθό «θερα¬ 
πευτήριο Ψυχικών Παθήσεων Χανιών». 

9. Διορθώνεται στην ειδικότητα της Ωτορινολαρυγγολο- 
γίας: 

α. Το επίθετο του Μουργιελά Χαράλαμπου, από το 
εσφαλμένα αναγραφόμενο «Μουριελά», στο ορθό «Μουρ- 
γιελά». 

β. Το ονοματεπώνυμο του Παπαδάκη Χαρίτωνα, από το 
εσφαλμένα αναγραφόμενο «Παπαδάκη - Χαρίτση», στο 
ορθό «Παπαδάκη Χαρίτωνα». 

(Από το Υπουργείο Υγείας και Πρόνοιας) 

-♦- 

(9) 

Στη ΔΥ1α/21605/3.12.1997 απόφαση του Υπουργού 
Υγείας και Πρόνοιας, που δημοσιεύθηκε στο Φ.Ε.Κ. 
1116/15 12.1997 τ.β', και αφορά συγκρότηση Συμβου¬ 
λίου Κρίσης και Επιλογής Ιατρικού και Οδοντιατρικού Προ¬ 
σωπικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της 
Περιφέρειας Ιονίων Νήσων, γίνονται οι παρακάτω διορθώ¬ 
σεις. 

1. Διορθώνεται στην ειδικότητα της Αναισθησιολογίας, 
το Νοσοκομείο στο οποίο υπηρετεί Χρυσοβιτσινός Ιωάν¬ 
νης, από το εσφαλμένα αναγραφόμενο «Ν.Γ.Ν. Πρέβε¬ 
ζας», στο ορθό «Π.Γ.Ν. Ιωαννίνων «ΧΑΤΖΗΚΩΣΤΑ». 

2. Διορθώνεται στην ειδικότητα της Κυτταρολογίας: 

α. Το επίθετο της Κομνηνέα Αθηνάς, από το εσφαλμένα 

αναγραφόμενο «Κομνηντά», στο ορθό «Κομνηνέα». 

β. Το ονοματεπώνυμο της Ρεπαντή - Ζηνώζη Μαρίας 
από το εσφαλμένα αναγραφόμενο «Ρεπαντή Ζηνώβη» στο 
ορθό «Ρεπαντή - Ζηνώζη Μαρία». 

3. Διορθώνεται στην ειδικότητα της Παθολογίας: 

α. Ο βαθμός με τον οποίο υπηρετεί ο Χήρας Κων/νος, 
από το εσφαλμένα αναγραφόμενο «Δ/ντή», στο ορθό 
«Επιμ. Α'». 

β. Στην 6 παράγραφο στη 3η σειρά μεταξύ των λέξεων 
«Γ. ΧΑΤΖΗΚΩΣΤΑ» και «ομοίως» προστίθεται η φράση 
«για την κρίση Επιμελητών». 

4. Διορθώνεται στην ειδικότητα της Παθολογικής - Ανα¬ 
τομικής: 

α. Το επίθετο της Κομνηνέα Αθηνάς, από το εσφαλμένα 
αναγραφόμενο «Κομνηντά», στο ορθό «Κομνηνέα». 

β Τα ονοματεπώνυμο της Ρεπαντή - Ζηνώζη Μαρίας 


από το εσφαλμένα αναγραφόμενο «Ρεπαντή Ζηνώβη» στο 
ορθό «Ρεπαντή - Ζηνώζη Μαρία». 

(Από το Υπουργείο Υγείας και Πρόνοιας) 

-♦- 

( 10 ) 

Στη ΔΥ1α/26294/97/30.1.1998 απόφαση του Υπουρ¬ 
γού Υγείας και Πρόνοιας, που δημοσιεύθηκε στο Φ.Ε.Κ. 
113/12.2.1998/τ.β' και αφορά συγκρότηση Συμβουλίου 
Κρίσης και Επιλογής Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της Πε¬ 
ριφέρειας Ηπείρου, γίνονται οι παρακάτω διορθώσεις. 

1 Διορθώνεται στην ειδικότητα της Αλλεργιολογίας: 

α Το επίθετο του Ντουμάζιου Μηνά, από το εσφαλμένα 
αναγραφόμενο «Ντομάζο» στο ορθό «Ντουμάζιο». 

β Το επίθετο του Μπαζίγου Παναγιώτη, από το εσφαλ¬ 
μένα αναγραφόμενο «Μπαζίνα» στο ορθό «Μπαζίγο». 

2 Διορθώνεται στην ειδικότητα της Γαστρεντερολογίας 
το επίθετο του Ντουμάζιου Μηνά, από το εσφαλμένα ανα¬ 
γραφόμενο «Ντομάζο» στο ορθό «Ντουμάζιο». 

3 Διορθώνεται στην ειδικότητα της Γενικής ιατρικής: 

α Το επίθετο του Ζυγούρη Αλεξ., από το εσφαλμένα 

αναγραφόμενο «Σιγούρη στο ορθό Ζυγούρη». 

β Το όνομα του Καλαθά του Χριστόδουλου, από το 
εσφαλμένα αναγραφόμενο «Χρήστο» στο ορθό «Χριστό¬ 
δουλο». 

4 Διορθώνεται στην ειδικότητα της Δερματολογίας - 
Αφροδισιολογίας, το επίθετο της Δαρλαμήτσου - Δρούδε 
Λαμπρινής, από το εσφαλμένα αναγραφόμενο «Δαρδαλ- 
μήτσου - Δρούδε» στο ορθό «Δαρλαμήτσου - Δρούδε». 

5 Διορθώνεται στην ειδικότητα της Ενδοκρινολογίας, 
το επίθετο του Ντουμάζιου Μηνά, από το εσφαλμένα ανα¬ 
γραφόμενο «Ντομάζο» στο ορθό «Ντουμάζιο». 

6 Διορθώνεται στην ειδικότητα της Κυτταρολογίας, το 
Νοσοκομείο στο οποίο υπηρετεί η Ξεκάρφωτου Μαρία, 
από το εσφαλμένα αναγραφόμενο «Π.Γ.Ν. Ιωαννίνων 
«ΧΑΤΖΗΚΩΣΤΑ»», στο ορθό «Κ.Υ. Δελβινακίου». 

7. Διορθώνεται στην ειδικότητα της Ιατρικής Βιοπαθο- 
λογίας (Μικροβιολογίας), το Νοσοκομείο στο οποίο υπη¬ 
ρετεί η Ξεκάρφωτου Μαρία, από το εσφαλμένα αναγρα¬ 
φόμενο «Π.Γ.Ν. Ιωαννίνων «ΧΑΤΖΗΚΩΣΤΑ»», στο ορθό 
«Κ.Υ. Δελβινακίου». 

8. Διορθώνεται στην ειδικότητα της Νευρολογϊας, το 
Νοσοκομείο στο οποίο υπηρετεί ο Πολυμέρης Νέστωρ, 
από το εσφαλμένα αναγραφόμενο «Ν.ΓΝ. Κέρκυρας», στο 
ορθό «Ψυχιατρικό Νοσοκομείο Κέρκυρας». 

9. Διορθώνεται στην ειδικότητα της Νεφρολογίας: 

α. Το επίθετο του Σφαιρόπουλου Γεωργίου, από το 
εσφαλμένα αναγραφόμενο «Σφερόπουλο» στο ορθό 
«Σφαιρόπσυλο». 

β. Το επίθετο του Κατωπόδη Κων/νου, από το εσφαλ¬ 
μένα αναγραφόμενο «Κατοπώδη» στο ορθό «Κατω¬ 
πόδη». 

10. Διορθώνεται στην ειδικότητα της Νευροχειρουργι- 
κής, το Νοσοκομείο στο οποίο υπηρετεί ο Αυρήλιος Λάζα¬ 
ρος, από το εσφαλμένα αναγραφόμενο «Π.Γ.Ν. Ιωαννίνων 
«ΧΑΤΖΗΚΩΣΤΑ»», στο ορθό «Περιφερειακό Πανεπιστη¬ 
μιακό Γενικό Νοσοκ. Ιωαννίνων». 

11. Διορθώνεται στην ειδικότητα της Ουρολογίας, το 
Νοσοκομείο στο οποίο υπηρετεί ο Βουτσινσς Γεράσιμος, 
από το εσφαλμένα αναγραφόμενο «Π.Γ.Ν. Ιωαννίνων 

«ΧΑΤΖΗΚΩΣΤΑ»», στο ορθό «Ν.Γ.Ν. Πρέβεζας». 

12. Διορθώνεται στην ειδικότητα της Παιδοψυχιατρι- 
κής, το Νοσοκομείο στο οποίο υπηρετεί ο Πολυμερής Νέ- 
στωρ, από το εσφαλμένα αναγραφόμενο «Ν.Γ.Ν. Κέρκυ¬ 
ρας», στο ορθό «Ψυχιατρικό Νοσοκομείο Κέρκυρας». 

13. Διορθώνεται στην ειδικότητα της Πλαστικής Χει¬ 
ρουργικής, το Νοσοκομείο στο οποίο υπηρετεί ο Αυρήλιος 
Λάζαρος, από το εσφαλμένα αναγραφόμενο «Π.Γ.Ν. Ιωαν- 
νίνων «ΧΑΤΖΗΚΩΣΤΑ»», στο ορθό «Περιφερειακό Πανε¬ 
πιστημιακό Γενικό Νοσοκ. Ιωαννίνων». 

14. Διορθώνεται στην ειδικότητα της Ρευματολογίας, 
το επίθετο του Ντουμάζιου Μηνά, από το εσφαλμένα ανα¬ 
γραφόμενο «Ντομάζο» στο ορθό «Ντουμάζιο». 

(Από το Υπουργείο Υγείας και Πρόνοιας) 
-♦- 

( 11 ) 

Στη ΔΥΙα/25529/97/9.2.1998 απόφαση του Υπουρ¬ 
γού Υγείας και Πρόνοιας, που δημοσιεύθηκε στο Φ.Ε.Κ. 
135/18.2.1998 τ.β' και αφορά συγκρότηση Συμβουλίου 
Κρίσης και Επιλογής Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της Πε¬ 
ριφέρειας Πελοπόννησου, γίνεται η παρακάτω διόρ¬ 
θωση. 

1. Διορθώνεται στην ειδικότητα της Παιδοφυχιατρικής 
το Νοσοκομείο που υπηρετεί ο Πολυμέρης Νέστωρ, από 
το εσφαλμένα αναγραφόμενο «Ν.Γ.Ν. Κέρκυρας» στο 
ορθό «Ψυχιατρικό Νοσοκομείο Κέρκυρας». 

(Από το Υπουργείο Υγείας και Πρόνοιας) 


( 12 ) 

Στη ΔΥ1 α/22455/27.11.1997 απόφαση του Υπουργού 
Υγείας και Πρόνοιας, που δημοσιεύθηκε στο Φ.Ε.Κ. 
1076/5.12.1997 τ.β', και αφορά συγκρότηση Συμβουλίου 
Κρίσης και Επιλογής Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της Περι¬ 
φέρειας Δυτικής Ελλάδας, γίνεται η παρακάτω διόρθωση. 

Διορθώνεται στην ειδικότητα της Ψυχιατρικής το Νοσο¬ 
κομείο που υπηρετεί ο Πολυμερής Νέστωρ, από το 
εσφαλμένα αναγραφόμενο «Ν.Γ.Ν. Κέρκυρας» στο ορθό 
«Ψυχιατρικό Νοσοκομείο Κέρκυρας». 

(Από το Υπουργείο Υγείας και Πρόνοιας) 

-» 


(13) 

Στη ΔΥ1α/21092/30.1.1998 απόφαση του Υπουργού 
Υγείας και Πρόνοιας, που δημοσιεύθηκε στο Φ.Ε.Κ. 113/ 
12.2.1998 Τ.Β' και αφορά συγκρότηση Συμβουλίου Κρί¬ 
σης και Επιλογής Ιατρικού και Οδοντιατρικού Προσωπικού 
Νοσηλευτικών Ιδρυμάτων (Σ.Κ.Ε.Ι.Ο.Π.Ν.Ι.) της Περιφέ¬ 
ρειας Ιονίων Νήσων, γίνονται οι παρακάτω διορθώσεις. 

1. Διορθώνεται στην ειδικότητα της Δερματολογίας - 
Αφροδισιολογίας, το επίθετο του Μανόπουλου Δημη- 
τρίου, από το εσφαλμένα αναγραφόμενο «Μαινόπουλο» 
ορθό «Μανόπουλο». 

2. Διορθώνεται στην ειδικότητα της Παιδοφυχιατρικής, 
το Νοσοκομείο στο οποίο υπηρετεί ο Πολυμέρης Νέστωρ, 
από το εσφαλμένα αναγραφόμενο «Ν.Γ.Ν. Κέρκυρας», 
στο ορθό «Ψυχιατρικό Νοσοκομείο Κέρκυρας». 

3. Διορθώνεται στην ειδικότητα της Ψυχιατρικής, το Νο¬ 
σοκομείο στο οποίο υπηρετεί ο Πολυμέρης Νέστωρ, από 
το εσφαλμένα αναγραφόμενο «Ν.Γ.Ν. Κέρκυρας», στο 
ορθό «Ψυχιατρικό Νοσοκομείο Κέρκυρας». 

(Από το Υπουργείο Υγείας και Πρόνοιας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



